

**Procesdesign - EVENT 1 – INSPIRATION TIL AT SKRIVE EN TALE**

**Hvor foregår det:** På biblioteket
**Hvornår foregår det**: I et passende tidsrum inden event 2, som er fastlagt til den 20/11.
**Hvem deltager**: En mellemtrins-klasse inkl. lærer og 1-2 biblioteksmedarbejdere
**Kontaktinformationer**: Navn + mobilnr. på læreren/lærere

**Varighed:** Mindst to lektioner med mulighed for at op- og nedskalere

**Mål for event 1:**

Formålet med event 1 er at give eleverne lyst til at skrive den tale, der er vigtig for dem! Her bliver eleverne inspireret, motiveret - og måske provokeret - til at skrive en tale individuelt eller i mindre grupper.

|  |  |  |
| --- | --- | --- |
| **Tid** *- hjælper dig med at strukturere de forskellige punkters varighed* | **Emne & Indhold***- her beskriver du, hvad der foregår i de forskellige blokke og evt. hvad der skal siges.* *Hvis der er en øvelse, så beskriv den også. Og hvis der er pause, frokost eller lign, står det også her.**Husk at dit procesdesign nogle gange skal kunne bruges af andre.* | **Rekvisitter/huskeliste & ansvar***- her beskriver du, hvad der skal være til stede, for at kunne udføre indholdet i den enkelte blok.**Det er også her du skriver hvem der har ansvar for blokken/ordene eller lign. og om det foregår i grupper, plenum eller lign.* |
|  |  |  |
| 10 minutter | **Velkommen og dagens program*****Målet for dagen*** er at give eleverne lyst til at gå hjem og arbejde på en tale enten alene eller i grupper på klassen. Den færdige tale tager eleverne med tilbage på biblioteket, når event 2 afholdes den 20. november. På event 2 vil nogle af talerne blive læst højt. Fortæl kort lidt baggrund for hvad Børnenes nytårstale går ud på. Husk at gøre opmærksom på hvornår der er frist for at indsende sin nytårstale til UNICEF Danmark. Talen kan indsendes på [www.unicef.dk/nytaarstale](http://www.unicef.dk/nytaarstale) inden december måned.**Spørgsmål man indledningsvis kan tale ud fra:*** *Kender I til Børnenes Nytårstale?*
* *Hvorfor synes I, det er vigtigt, at børn bliver lyttet til?*
* *Har I oplevet et tidspunkt, hvor I føler, at I blev lyttet til af en voksen og hvordan var det?*
* *Har I hørt, at et barn fik lov til at holde sin tale på TV 2 den 1. januar i år?*
* *Kender I navnet på nogen, som har fået lov til at holde sin tale på TV 2, og evt. hvilken by han/hun kommer fra?*

 I dag skal vi finde ud af, hvordan man bliver inspireret til at skrive en tale, og hvorfor det kan være vigtigt at bruge sin stemme og sige sin mening.  | Ansvarlig: BibliotekspersonalePower-Point-præsentation med dagens program |
| 10 minutter | **Ordet er dit**Se filmen ”Ordet er dit”. (Filmen findes under øvelse 1 ”Ordet er dit” på denne side: [Du har også ret! - UNICEF Danmarks Læringsunivers](https://dkborn.unicef.dk/materiale/forloeb-til-klassen/du-har-ogsaa-ret/)Faciliter en snak ud fra nogle af disse spørgsmål: * Hvad handlede filmen om?
* Var der noget, I ikke vidste i forvejen?
* Kan I huske hvad artikel 12 handler om?
* Kan I komme med eksempler på, hvornår man er ligeværdig og ligestillet?
* Hvorfor er det godt/dårligt?
* Kan I komme med eksempler på, hvor børn og unge burde høres, men ikke bliver spurgt? I hverdagen, i skolen, i samfundet omkring jer – måske i hele verden!
* Tror I, alle voksne ved, at børn og unge har ret til at blive lyttet til?
 | Ansvarlig: Bibliotekspersonale |
| 10 minutter | **Hvad er vigtigt for dig?**Vælg én af følgende øvelser. **Øvelse 1**Svar på følgende spørgsmål:*Hvis du fik muligheden for at ændre én ting i verden, hvad skulle det så være og hvorfor?*Enten kan du som vært svare og evt. holde som en tale eller få eleverne til at svare på skift og skriv emnerne ned. Snak kort om de emner, som kommer op.**Øvelse 2**Snak om hvad der er vigtigst for dig.Værten starter med at sige fx: ”Det er vigtigt for mig, at alle omkring mig (i min klasse) har det godt”.Spørg klassen, hvad er vigtigst for dig?Skriv emnerne ned og giv dem evt. med læreren hjem til brug i talerne. | Ansvarlig:Bibliotekspersonale |
| 10 minutter | **Når børn tager ordet - højtlæsning**Med udgangspunkt i en af de bøger, som henvises til under eventbeskrivelsen på Læsesporet læser biblioteksmedarbejderen højt for eleverne. Bøgerne handler om børn, som på den ene eller anden måde har ytret sig og fået ting til at ske. Sørg for på forhånd at have udvalgt den tekst, som du vil læse højt.Højtlæsningen og teksten skal give børnene en fornemmelse af, at børn også har ret til at ytre sig – børn kan også! | Ansvarlig: BibliotekspersonaleMedbring en eller flere af de bøger, som du vil læse højt fra |
| 10 minutter | **EKSTRA: Besøg af lokal person eller vis video**Hvis det er muligt, kan det gøre det meget konkret for eleverne, hvis I finder en ung person fra lokalområdet (evt. elevrådsformand, ungdomspolitikker eller lign.), som kan komme og fortælle sin egen personlige historie om, hvornår de har sagt noget højt til voksne, som har lyttet og efterfølgende handlet på det. | Ansvarlig: Bibliotekspersonale/lokal ung person |
| 5-10 minutter | **PAUSE** |  |
| 15 minutter | **Fysisk øvelse - dilemmaer**Eleverne skal stille sig ned på gulvet på en usynlig linje skulder ved skulder.Eleverne får nu forskellige dilemmaer læst højt og efterfølgende et spørgsmål, som de skal tage stilling til.Hvis eleverne vil svare ja på spørgsmålet skal de træde et skridt frem. Hvis de vil svar nej, skal de blive stående. Eleverne skal have lukkede øjne, når de svarer og må først åbne dem, når alle har svaret, så de ikke svarer ”det som kammeraten svarer”.Det er vigtigt at pointere, at der ikke er rigtige eller forkerte svar, og eleverne skal svare ærligt på spørgsmålene.Sørg for at dilemmaer både kommer ind på det nære som fx bedre toiletforhold på skolen, gratis skolemad, men også det mere brede perspektiv som fx børn ind i Folketinget, redde regnskoven eller fred i verden.Når eleverne har “svaret”, kan I bede nogle af eleverne om at sætte flere ord på deres svar. Hvorfor har de svaret ja eller nej.Tag evt. udgangspunkt i dilemmaer og spørgsmål fra “Filosofiske dialoger om FN’s Børnekonvention”: [**https://www.cocplayfulminds.org/media/cgfd4nmc/filosofisk-dialog\_final\_digital.pdf**](https://www.cocplayfulminds.org/media/cgfd4nmc/filosofisk-dialog_final_digital.pdf)Læs fx højt fra side 8 “Børn og unge bliver hørt og inddraget i beslutninger, der vedrører deres liv”. Stil efterfølgende spørgsmålene fra side 9 fx:“Skal børn inddrages i beslutninger om alt, hvad der vedrører dem?”“Er det relevant at blive hørt, hvis man ikke bestemmer i sidste ende?”“Hvad vil det sige at blive hørt?” | Ansvarlig: Bibliotekspersonale + inddragelse af skoleeleverneLink til ”Playful minds” – Filosofiske dialoger om FN’s Børnekonvention |
| 15 minutter | **Taleemner – hvad skal min tale handle om?**Eleverne sætter sig igen ned på deres pladser. Start med at vise dette års Børnenes Nytårstale fra UNICEF Danmark - på denne side helt nede i bunden: <https://www.unicef.dk/national/boernenes-nytaarstale/>Vælg én af følende øvelser.**Øvelse 1:**Spørg eleverne i plenum.Kan I komme med nogle bud på, hvilke emner der fx kunne indgå i en tale? Hvad er vigtigt for jer?Eleverne nævner emner højt i plenum – også for at inspirere hinanden – og igen ingen rigtige eller forkerte svar.**Øvelse 2:**Få eleverne til at give bud på emner til en nytårstale som de skriver ned selv på post its. Sæt post its på en tavle/væg og snak kort om emnerne. Sørg for at give læreren post its med hjem til senere brug på klassen. | Ansvarlig: Bibliotekspersonale + inddragelse af skoleeleverne |
| 10 minutter | **”This or that” - Iscenesættelse af rummet til event 2**Nu får eleverne mulighed for at komme med input til, hvordan rummet skal se ud til næste event, hvor talerne skal læses højt og præsenteres på visuelle måde.Hvis eleverne selv kunne få lov til at bestemme scenografien i rummet, hvor talerne skal præsenteres den 20. november, hvordan skulle rummet så se ud?Sørg for at gøre klart, at der bliver lyttet til elevernes input, men at der kan være ting som af økonomiske eller praktiske årsager ikke kan blive en realitet.**Øvelse**Eleverne skal igen på gulvet og stille sig i midten af rummet. Ud fra en række spørgsmål skal eleverne vælge imellem ”this or that” ved at gå til henholdsvis den ene eller den anden side af rummet. Mulighederne vises på powerpoint slides to muligheder ad gangen, hvor man svarer ved at ”vælge side”.Få fx input ud fra følgende spørgsmål:Talerstol eller stol til at sidde i?Planter eller ingenting?Scene eller ”gemt væk”Chips eller saltstænger?Gæster eller ingen gæsterLyst eller mørkt?Find evt. på flere modsætninger | Ansvarlig: Bibliotekspersonale + inddragelse af skoleeleverneLav en simpel powerpoint hvor mulighederne skrives i henholdsvis højre og venstre side, så børnene fysisk kan vælge side |
| 5 minutter | **Hvilke gæster skal inviteres ind til event 2?**Eleverne sætter sig igen ned på deres pladser. Spørg eleverne hvem, der evt. skal inviteres ind til event 2, hvis der overhovedet skal inviteres gæster. Eleverne kan give bud i plenum. Gæstelisten skrives ned og sendes til læreren efterfølgende.OBS – husk at aftale med læreren, hvem der inviterer evt. gæster. | Ansvarlig: Bibliotekspersonale inddragelse af skoleeleverneOBS på at aftale hvem der inviterer gæster med læreren |
| 10 minutter | **Afrunding og tak for i dag!**Lad eleverne fortælle, hvordan de har oplevet dagen på biblioteket.Fortæl eleverne om, hvad der nu bliver næste skridt: Eleverne skal hjemme på klassen arbejde videre med de næste forløb i undervisningsmaterialet fra UNICEF Danmark, hvor de bl.a. kommer til at arbejde med forskellige øvelser, som klæder dem godt på til at skrive og afholde en tale.Eleverne skal enten individuelt eller i grupper skrive en tale, som de tager med, når de besøger biblioteket til event 2 den 20. november.Inden event 2 skal de også tage stilling til, hvordan de vil præsentere deres tale, om den skal læses højt eller præsenteres mere visuelt. (Se procesdesign for event 2)Husk igen at gøre eleverne opmærksomme på, at de kan sende deres taler ind til UNICEF Danmark og TV 2 og måske blive udvalgt til at holde sin tale på TV 2 den 1. januar. Talen skal indsendes via [www.unicef.dk/nytaarstale](http://www.unicef.dk/nytaarstale)  | Ansvarlig: Bibliotekspersonale |